MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

HOTĂRÂREA  NR. 44
privind aprobarea raportului de evaluare având ca obiect stabilirea cuantumului prestaţiei titularului dreptului de superficie, cu titlu oneros,  asupra terenului care aparţine domeniului privat al municipiului Craiova, situat în str.Tufănele, nr.1
Consiliul Local al Municipiului Craiova, întrunit în şedinţa ordinară din data de 29.01.2026;

          Având în vedere referatul de aprobare nr.14300/2026, raportul nr.16702/2026 al Direcţiei Patrimoniu și raportul de avizare nr.17661/2026 al Direcției Juridice, Asistență de Specialitate și Contencios Administrativ prin care se propune aprobarea raportului de evaluare având ca obiect stabilirea cuantumului prestaţiei titularului dreptului de superficie, cu titlu oneros,  asupra terenului care aparţine domeniului privat al municipiului Craiova, situat în str.Tufănele, nr.1 și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei III -Servicii Publice, Liberã Iniţiativã şi Relaţii Internaţionale și nr.1/2026 al Comisiei V- Juridică, Administraţie Publică şi Drepturi Cetăţeneşti;          
În conformitate cu prevederile art.697 din Codul Civil;

          Potrivit prevederilor Hotărârii Consiliului Local al Municipiului Craiova nr. 525/2025 referitoare la constituirea dreptului de superficie, cu titlu oneros, în favoarea lui INFINITY CAPITAL INVESTMENTS S.A., asupra terenului situat în municipiul Craiova, str. Tufănele, nr.1;
            În temeiul art.108, art.129 alin.2 lit.c, coroborat cu art.6 lit.b, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:

Art.1. (1) Se aprobă raportul de evaluare ce stabileşte cuantumul prestaţiei titularului dreptului de superficie, cu titlu oneros, asupra terenului în suprafaţă de 99 mp., care aparţine domeniului privat al municipiului Craiova, situat în municipiul Craiova, str.Tufănele nr.1, în cuantum  de 313,21 lei/mp/an, respectiv în cuantum de 26,10 lei/mp/lună, precum şi contravaloarea folosinţei pe ultimii 3 ani a terenului, în cuantum de 12.361,51  lei, conform  anexei la prezenta hotărâre.
            (2) Valorile prevăzute la alin. 1, nu includ TVA.  
Art.2. Primarul Municipiului Craiova, prin aparatul de specialitate: Serviciul Administraţie Publică Locală și Relaţii cu Consiliul Local, Direcţia Patrimoniu şi INFINITY CAPITAL INVESTMENTS S.A. vor aduce la îndeplinire prevederile prezentei hotărâri.

